Maa- ja metsätalousministeriön asetus

poikkeusluvalla sallittavasta suden metsästyksestä metsästysvuonna 2023-2024

Maa- ja metsätalousministeriön päätöksen mukaisesti säädetään metsästyslain (615/1993) 41 §:n 5 momentin nojalla, sellaisena kuin se on laissa 206/2013:

1 §

Suurin sallittu saalismäärä

Metsästyslain (615/1993) 41 a §:ssä tarkoitetun poikkeusluvan perusteella saaliiksi saatujen susien määrä saa olla enintään 28 yksilöä poronhoitoalueen ulkopuolella.

2 §

Voimaantulo

Tämä asetus tulee voimaan x päivänä joulukuuta 2023 ja on voimassa 31 päivään heinäkuuta 2024.

Edellä 1 §:ssä säädettyyn määrään ei lueta susia, jotka on saatu saaliiksi ennen tämän asetuksen voimaantuloa.

Edellä 1§:ssä säädettyyn määrään luetaan poliisin määräyksellä poistetut, liikenteessä tai muutoin tietoon tulleet kuolleet sudet.

Helsingissä y päivänä joulukuuta 2023

Maa- ja metsätalousministeri Sari Essayah

Erityisasiantuntija Jussi Laanikari